b'\n_START_ARTICLE_\nNikki Reed\n_START_SECTION_\n2008 - danes: Serija Somrak in prihodnji projekti\n_START_PARAGRAPH_\n12. februarja 2008 so potrdili, da bo Nikki Reed upodobila Rosalie Hale v filmski upodobitvi romana Stephenie Meyer, imenovanega Somrak. Kasneje je v javnost pri\xc5\xa1lo, da si Nikki Reed ne \xc5\xbeeli svojih naravno rjavih las pobarvati na svetle kljub temu, da je bila Rosalie v romanih opisana kot svetlolaska. V nekem intervjuju je povedala:\xc2\xa0\xc2\xbbMoji lasje so izpadali. Vzelo nam je \xc5\xa1estintrideset ur, da smo jih posvetlili, bila sem popolnoma pobeljena po vsej glavi in ko\xc5\xbei. V tem \xc4\x8dasu smo testirali razne lasulje in podobno.\xc2\xab Junija 2008 je Nikki Reed napisala zahvalno pismo svojim obo\xc5\xbeevalcem, ker so podpirali njeno odlo\xc4\x8ditev, da si ne bo pobarvala las. Film Somrak, v katerem so med drugim igrali tudi Kristen Stewart, Robert Pattinson, Jackson Rathbone, Ashley Greene, Taylor Lautner, Elizabeth Reaser, Peter Facinelli, Billy Burke, Cam Gigandet, Edi Gathegi in Rachelle LeFevre, je v Zdru\xc5\xbeenih dr\xc5\xbeavah Amerike iz\xc5\xa1el 21. novembra 2008._NEWLINE_V letu 2009 je iz\xc5\xa1lo nadaljevanje filma Somrak, film Mlada luna, kjer je Nikki Reed \xc5\xa1e naprej obdr\xc5\xbeala svojo vlogo Rosalie Hale, tretji del sage, film Mrk pa bo v kinematografe pri\xc5\xa1el junija letos._NEWLINE_Med radijskim intervjujem z Big O-jem in Dukes-om za WJFK 1067 je Jason Mewes povedal, da dela na filmu K-11 z Nikki Reed in Kristen Stewart. Film, ki ga bo re\xc5\xbeiserala mama Kristen Stewart, se dogaja v zaporu v Los Angeles Countyju, tako Nikki Reed kot Kristen Stewart pa bosta zaigrali lika mo\xc5\xa1kega spola. Kakorkoli \xc5\xbee, Nikki Reed je pred kratkim objavila informacijo, da ni ve\xc4\x8d del projekta K-11. V letu 2010 je dobila nagrado Young Hollywood Awards za\xc2\xa0\xc2\xbbsuperzvezdnico tr\xc5\xbeenja.\xc2\xab_NEWLINE_V juliju 2010 se je Nikki Reed pridru\xc5\xbeila igralski zasedbi prihajajo\xc4\x8dega filma Catch .44 poleg igralcev, kot so Bruce Willis, Forest Whitaker in Malin Akerman.\n_START_SECTION_\nZasebno \xc5\xbeivljenje\n_START_PARAGRAPH_\nPo posnetem filmu Trinajstletnici se je Nikki Reed vrnila nazaj v svojo srednjo \xc5\xa1olo v Los Angelesu, vendar je \xc5\xa1olanje ponovno opustila \xc4\x8dez leto dni. Dejala je, da ima izku\xc5\xa1nje z\xc2\xa0\xc2\xbbmamami, ki se med \xc4\x8dasom kosila v \xc5\xa1oli vtihotapijo do mene in me nadlegujejo ter soo\xc4\x8dajo s filmom\xc2\xab\xc2\xa0in da je to glavni razlog za to, da se je odlo\xc4\x8dila za \xc5\xa1olanje na domu. Nazadnje je srednjo \xc5\xa1olo tudi kon\xc4\x8dala. Trenutno prebiva v Los Angelesu in New Yorku._NEWLINE_Nikki Reed je v juliju 2009 potrdila razmerje z devet let starej\xc5\xa1im igralcem Parisom Kasidokostasom Latsisom, ki je bil v\xc4\x8dasih zaro\xc4\x8den s Paris Hilton._NEWLINE_Je zelo dobra prijateljica z Evan Rachel Wood in Catherine Hardwicke, sodelavkama iz filma Trinajstletnici. Med svoje najljub\xc5\xa1e konji\xc4\x8dke uvr\xc5\xa1\xc4\x8da tudi jahanje.'